cyanic-selkie/wikianc huggingface dataset:
தம்பிபேட்டைப்பாளையம் ஊராட்சி
தம்பிபேட்டைப்பாளையம் ஊராட்சி (Thambipettaipalayam Gram Panchayat), தமிழ்நாட்டின் கடலூர் மாவட்டத்தில் உள்ள குறிஞ்சிப்பாடி வட்டாரத்தில் அமைந்துள்ளது. இந்த ஊராட்சி, குறிஞ்சிப்பாடி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1843 ஆகும். இவர்களில் பெண்கள் 905 பேரும் ஆண்கள் 938 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மத்திய மலாக்கா மாவட்டம்
மத்திய மலாக்கா மாவட்டம் (மலாய்: Daerah Melaka Tengah; ஆங்கிலம்: Melaka Tengah District; சீனம்: 马六甲中央县); மலேசியா, மலாக்கா மாநிலத்தில் உள்ள ஒரு மாவட்டம் ஆகும். இந்த மாவட்டம், மலாக்கா மாநிலத்தின் மூன்று மாவட்டங்களில் ஒன்றாகும்.
இந்த மாவட்டத்தின் கிழக்கே ஜாசின் மாவட்டம்; வடக்கே அலோர் காஜா மாவட்டம்; ஆகியவை இணை மாவட்டங்களாக உள்ளன. மத்திய மலாக்கா மாவட்டத்தின் தலைநகரம் மலாக்கா மாநகரம்.
1977-ஆம் ஆண்டில் தோற்றுவிக்கப்பட்ட வரலாற்று மலாக்கா மாநகராண்மைக் கழகம் (Historical Melaka City Municipal Council (MPMBB), 15 ஏப்ரல் 2003-இல் மலாக்கா மாநகராண்மைக் கழகம் என்று பெயர் மாற்றம் கண்டது. பின்னர், 1 ஜனவரி 2010-இல், மேலும் தனி ஒரு நகராண்மைக் கழகம் இணைக்கப்பட்டது. அதன் பெயர் ஆங் துவா ஜெயா நகராண்மைக் கழகம்.
இந்த மாவட்டம் சுற்றுலாப் பயணிகளைக் கவரும் முக்கிய இடமாகத் திகழ்கின்றது. ஏனெனில் பெரும்பாலான வரலாற்று இடங்கள் இந்த மாவட்டத்திற்குள் தான் அமைந்து உள்ளன.
வரலாற்று மலாக்கா மாநகராண்மைக் கழகம்
தற்சமயம், மத்திய மலாக்கா மாவட்டத்தில், வரலாற்று மலாக்கா மாநகராண்மைக் கழகம் 30.86 ச.கி.மீ. பரப்பளவை நிர்வாகம் செய்கிறது. ஆங் துவா ஜெயா நகராண்மைக் கழகம் 57.66 ச.கி.மீ. பரப்பளவை நிர்வாகம் செய்கிறது.
மலாக்கா மாநிலத்தின் மூன்று மாவட்டங்களில், இந்த மத்திய மலாக்கா மாவட்டம்தான் மிகுந்த வளர்ச்சி கண்டுள்ளது. அதிகமான மக்கள் தொகை கொண்ட மாநிலமாகவும் விளங்குகிறது. மாநிலத்தின் தலைநகரம் அமைந்துள்ள இந்த மாவட்டத்தில், சுற்றுப்பயணிகளை அதிகமாகக் கவரும் இடங்களும் நிறைய உள்ளன.
துணை மாவட்டங்கள்
மத்திய மலாக்கா மாவட்டத்தில் 40 துணை மாவட்டங்கள் அல்லது முக்கிம்கள் (Mukims) உள்ளன. மலேசியாவில் ஒரு முக்கிம் என்றால் ஒரு துணை மாவட்டம் அல்லது ஒரு துணை மாவட்டத்தில் மற்றொரு துணை மாவட்டத்தைக் குறிப்பதாக அமையும்.
மக்கள் தொகையியல்
மத்திய மலாக்கா மாவட்டத்தின் மக்கள் தொகை 503,000.
மலாய்க்காரர்கள்: 303,000 - (58%)
சீனர்கள்: 169,000 - (32%)
இந்தியர்கள்: 22,000 - (4%)
மற்ற இனத்தவர்கள்: (6%)
பொருளாதாரம்
மாவட்டத்தின் முக்கிய பொருளாதாரத் துறை தொழில் துறையாகும். மத்திய மலாக்கா மாவட்டத்தில் மொத்தம் 1,309 எக்டர் பரப்பளவில் பத்து தொழில்துறை பகுதிகள் உள்ளன.
மாவட்டத்தின் இரண்டாவது மிக முக்கியமான பொருளாதாரத் துறை சுற்றுலாத் துறை ஆகும். இந்த மாவட்டத்தில் உள்ள மலாக்கா நகரம், ஆயர் குரோ மற்றும் புலாவ் பெசார் தீவு ஆகிய இடங்கள் முக்கியமான சுற்றுலாத் தலங்கள் அமைந்துள்ளன.
மூன்றாவதாக மிக முக்கியமான பொருளாதாரத் துறை விவசாயம் ஆகும், மத்திய மலாக்கா பகுதியில் 55% ரப்பர் தோட்டங்கள்; எண்ணெய்ப் பனை தோட்டங்கள் ஆகும். மற்றும் நெல் உற்பத்தியும் கணிசமாக உள்ளது.
மத்திய மலாக்கா மாவட்டத்தில் உள்ள தமிழ்ப்பள்ளிகள்
மலாக்கா; மத்திய மலாக்கா மாவட்டத்தில் (Central Melaka District) 3 தமிழ்ப்பள்ளிகள் உள்ளன. அவற்றில் 628 மாணவர்கள் பயில்கிறார்கள். 79 ஆசிரியர்கள் பணியாற்றுகிறார்கள். மலேசியக் கல்வியமைச்சு 2020 ஜனவரி மாதம் வெளியிட்ட புள்ளிவிவரங்கள்.
மேலும் காண்க
பகுப்பு:மலாக்காவின் மாவட்டங்கள்
கால்சியம் பென்சோயேட்டு
கால்சியம் பென்சோயேட்டு (Calcium benzoate) என்பது Ca(C7H5O2)2 என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். பென்சோயிக் அமிலத்தினுடைய கால்சியம் உப்பான இச்சேர்மம் உணவுத் தொழிற்சாலைகளில் பாதுகாப்புப் பொருளாக உபயோகப்படுத்தப்படுகிறது. உணவுக் கூட்டுப் பொருளுக்கான இதனுடைய ஐ எண் 213 மற்றும் சர்வதேச திட்ட எண்ணிடலில் இதனுடைய உணவுக் கூட்டுப் பொருளுக்கான எண் ச.தே.தி எண் 213 ஆக குறிக்கப்படுகிறது. ஐரோப்பிய ஒன்றியம், ஐக்கிய அமெரிக்கா, ஆத்திரேலியா மற்றும் நியூசிலாந்து நாடுகளில் கால்சியம் பென்சோயேட்டு ஒரு உணவுக் கூட்டுப்பொருளாக அங்கீகரிக்கப்பட்டுள்ளது.
கால்சியம் மற்றும் அதனுடன் தொடர்புடைய பிற உலோகங்களின் கால்சியம் கார்பாக்சிலேட்டு வழிப்பொருட்கள் யாவும் அணைவுச் சேர்மங்களாகும். பொதுவாக இவற்றின் ஒருங்கிணைப்பு எண் 8 ஆகும். தவிர கார்பாக்சிலேட்டுகள் Ca-O பிணைப்புகளாக உருவாகின்றன. இவற்றின் நீரேறும் அளவு மற்றொரு மாறுபடும் பொருளாகக் கருதப்படுகிறது.
மேற்கோள்கள்
பகுப்பு:பதனச்சரக்குகள் பகுப்பு:பென்சோயேட்டுகள் பகுப்பு:கால்சியம் சேர்மங்கள் பகுப்பு:வேதிச் சேர்மங்கள்
வால் மிளகு
பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
சுலோச்சன முதலியார் பாலம்
சுலோச்சன முதலியார் பாலம் (Sulochana Mudhaliar bridge) (வண்ணாரப்பேட்டை பாலம் என்றும் அழைக்கப்படுகிறது) என்பது தமிழ்நாட்டின் திருநெல்வேலியையும், பாளையங்கோட்டையையும் இணைக்கும்வகையில் தாமிரபரணி ஆற்றின் குறுக்கே கட்டப்பட்ட ஒரு பழமையான பாலமாகும். இந்தப் பாலம் 1884 ஆம் ஆண்டு கட்டப்பட்டதாக கால்டுவெல்லின் திருநெல்வேலி சரித்திரம் (History of Tinnevelly) என்ற நூலில் குறிப்பிடப்பட்டுள்ளது.
வரலாறு
போதுமான போக்குவரத்து வசதி இருந்திருந்தால் இந்த உயிரிழப்புகளைத் தவிர்த்திருக்கலாம் என நினைத்த தாம்சன், பாலம் அமைப்பது குறித்து அதிகாரிகளுடன் ஆலோசனை கூட்டம் நடத்தினார், கூட்டத்தில் பாலம் கட்ட வேண்டும் என முடிவுசெய்யப்பட்டது. அந்தக் கூட்டத்தில் தாம்சனின் கீழ் சிரஸ்தாராகப் பணியாற்றிய பரம்பரைப் பணக்காரரான சுலோக்சன முதலியாரும் (சிரஸ்தார் பதவி இன்றைய வட்டாட்சியர் பதவிக்கு இணையானது) கலந்துகொண்டார்.
கூட்டத்தின் முடிவின்படி இலண்டன் தேம்ஸ் நதியில் அமைந்துள்ள வெஸ்ட் மினிஸ்டர் பாலத்தை ஒத்த வடிவமைப்பில் பாலத்தின் வரைபடமும், கட்ட 50 ஆயிரம் ரூபாய் செலவில் மதிப்பீடும் தயாரிக்கப்பட்டு அரசிடம் தெரிவிக்கப்பட்டது. கிழக்கிந்திய கம்பெனி அரசு அவ்வளவு பெரிய தொகையைச் செலவு செய்யத் தயங்கியது. அந்தப் பாலத்தால் மக்களுக்குத்தான் பலன் என்பதால், மக்களிடமே பணம் வசூலித்துக் கட்டலாம் என்று ஆட்சியர் தாம்சன் முடிவுசெய்தார். பணம் வசூலிக்கும் பொறுப்பு சுலோச்சன முதலியாரிடம் ஒப்படைக்கப்பட்டது. மக்களிடம் பாலத்துக்காக பணம் வசூலிக்க விரும்பாத சுலோச்சன முதலியார் தானே முழுப் பணத்தையும் செலவு செய்ய முடிவெடுத்தார். தன் மனைவி வடிவாம்பாளிடம் இருந்த நகைகளையும், தன்னிடமிருந்த சொத்துகளையும் விற்று அரசிடம் பாலத்தைக் கட்டும்படி சொன்னார்.
இதனையடுத்து 760 அடி நீளம், 21.5 அடி அகலம், 60 அடி விட்டத்தில் 11 வளைவுகள், அவற்றைத் தாங்க இரட்டைத் தூண்களுடன் பாலம் நான்கு வருடங்களுக்குள் கட்டி முடிக்கப்பட்டது. 1843 ஆம் ஆண்டு இந்தப் பாலம் திறக்கப்பட்டது. அந்தப் பாலத்தின் திறப்பு விழாவில், தனிநபராக அதற்கு உதவிய சுலோச்சன முதலியாரை ஆங்கிலேய அரசு கவுரவித்தது. மேலும் அவரைப் பாராட்டும் வகையில் பாலத்தின் முகப்பில் 20 அடி உயரக் கோபுரம் அமைக்கப்பட்டு, சுலோச்சன முதலியாரின் உதவியை விவரித்துத் தமிழிலும் ஆங்கிலத்திலும் எழுதப்பட்ட ஒரு மீட்டர் அகலம் கொண்ட கல்வெட்டு அதில் பதிக்கப்பட்டது. அந்தக் கல்வெட்டு 1970 வரை இருந்தது.
மேற்கோள்கள்
பகுப்பு:திருநெல்வேலி மாநகராட்சிப் பகுதிகள் பகுப்பு:தமிழ்நாட்டில் பாலங்கள்
சப்த தாண்டவங்கள்
சப்த தாண்டவங்கள் என்பவை சைவ சமயக் கடவுளான சிவபெருமான் ஆடிய ஏழு தாண்டவங்களின் தொகுப்பாகும். இந்த தாண்டவங்களின் மூலமாக சிவபெருமான் ஏழு சுவரங்களைப் படைத்ததாக சைவர்கள் நம்புகிறார்கள். சுவரங்கள் ஏழு என்பதால் இவை ஏழு என்ற எண்ணிக்கையில் அடிப்படையில் இருக்கின்றன.
ஏழு தாண்டவங்கள்
சிவபெருமான் ஆடிய தாண்டவங்களில் ஏழு தாண்டவங்கள் சப்த ஸ்வரங்களிலிருந்து தோன்றின. எனவே காளிகா தாண்டவம், சந்தியா தாண்டவம், கௌரி தாண்டவம், சம்கார தாண்டவம், திரிபுர தாண்டவம், ஊர்த்துவ தாண்டவம், ஆனந்த தாண்டவம் ஆகிய ஏழு தாண்டவங்களும் எண்ணிக்கை அடிப்படையில் சப்த (சிவ)தாண்டவங்கள் என்று அழைக்கப்படுகின்றன.
தாண்டவங்களுலும், அவற்றினை தோற்றுவித்த ஸ்வரங்களின் பட்டியலும் கீழே,.
சிறீ தத்துவநிதி என்ற நூலில் ஏழுவகைத் தாண்டவங்களாக கீழ்வருவனவற்றைக் கூறுகிறது.
ஆனந்த தாண்டவம்
சிவனின் ஆனந்த நடனத்தைக் காண வியாக்ரபாதர், பதஞ்சலி முனிவர்கள் சிதம்பரத்தில் தவம் செய்து வந்தனர். அவர்களின் தவத்தினால் மகிழ்ந்து சிவபெருமான் ஆனந்த தாண்டவம் ஆட இசைந்தார். புலித்தோல் உடுத்தி, உடுக்கை, அனல், மான், மழு, நாகாபரணம் அணிந்து, வலக்கையால் டமருகத்தை அடித்தும், இடக்கையில் அக்னி ஏந்தியும், ஒருகையால் அபயம் அளித்தும், மறுகையால் பாதத்தைக் காட்டியும் நடனமாடினார். அசூரன் முலகனை காலால் மிதித்தபடி ஆடுகின்ற இந்நடனம் ஆனந்த தாண்டவம் என்று வழங்கப்படுகிறது.
இந்நடனமாடியமையால் சிவனை கூத்தன் என்றும், தில்லையில் நடமாடியமையால் தில்லைக் கூத்தன் என்றும் அழைக்கின்றனர். கூத்திறைவர் என்றும், நடராசர் என்றும் ஆடல்வல்லான் என்றும் போற்றுகின்ற சிவபெருமானின் இத்தாண்டவம், மற்ற தாண்டவங்களில் முதன்மையான தாண்டவமாக கருதப்படுகிறது. இந்நடனம் களிநடனம் எனவும் வழங்கப்படுகிறது.
சந்தியா தாண்டவம்
பாற்கடலிருந்து வெளிவந்த விஷத்தை குடித்துவிட்டு சிவன், உரைந்து நின்றார். தேவர்களும், மூவரும் வணங்கி நிற்க, அப்போது சிவன் ஆடிய நடனம் சந்தியா தாண்டவம் எனப்படுகிறது. இந்த நடனத்தின் நேரத்தைதான் பிரதோசம் என்று கொண்டாடுகின்றோம்.
உமா தாண்டவம்
உமா தாண்டவம் என்பது அன்னை பார்வதி உடனிருக்கும் கோலத்தில் அமைந்தது. ஒரு கால் அபஸ்மார புருஷனின் மேல் இருக்கும்போது மற்றொரு காலைத் திரும்பி இருக்கும் நிலையில் கஜ ஹஸ்தம் என்னும் முத்திரையைக் காட்டிய வண்ணம் அமைந்திருக்கும் இந்தத் தாண்டவம். காத்தல் தொழிலை நிலைத்திருக்கச் செய்யும் தாண்டவமாய்க் கருதுவார்கள்.
ஊர்த்துவ தாண்டவம்
சிவனும் சக்தியும் சமமென உணராத காரணத்தில் சிவனின் சாபப்படி சக்தி,உக்கிரமான காளியாக மாறினாள். தில்லையில் சிவனை அடைய தவம் செய்தாள். ஆனால் சிவன் காட்சியளிக்காததால் மேலும் உக்கிரமாக மாறினாள். அதனால் தில்லைவாழ் மக்கள் பாதிப்படைந்தனர். தேவர்கள், முனிவர்களின் வைத்த கோரிக்கையையும் நிராகரித்தாள். ஆடல்கலையின் வல்லவனான சிவனை தன்னுடன் போட்டிக்கு அழைத்தாள்.
சிவனுக்கும், காளிக்கும் இடையே நடனப் போட்டி நடந்தது. கடுமையான போட்டியில் இருவரும் சமநிலையில் இருந்தார்கள். அப்போது காதில் அணிந்திருந்த குண்டலத்தை கீழே விழச் செய்து, அந்த குண்டலத்தை தன் கால் விரலாலேயே எடுத்து காதில் மாட்டினார் சிவன். முனிவர்களும், தேவர்களும் இருந்த சபையில் காலை உயர்த்த விரும்பாத காளி, போட்டியில் பின்தங்கினாள். (இந்த வரலாறு கூறப்படும் தில்லை நடராஜர் கோயிலிலேயே காளி பல வடிவங்களில் காலைத் தூக்கி நடனமாடும் சிற்பங்கள் உண்டு.) சிவபெருமான் போட்டியில் வென்றார். காலை உயர்த்தி ஆடிய தாண்டவம் ஊர்த்துவ தாண்டவம் என்று அழைக்கப்படுகிறது.
இத்தாண்டவமாடியமையினால் சிவபெருமான் ஊர்த்தவ தாண்டவ மூர்த்தி என்றும், ஊர்த்தவ தாண்டவர் என்றும் அழைக்கப்படுகிறார்.
கஜ சம்ஹாரத் தாண்டவம்
தருகாணவனத்து முனிவர்கள் ஆணவத்தினால் இறையருளைப் பெறாமல் இருந்தார்கள். அவர்களின் ஆணவத்தினை யானையாக மாற்றி சிவன் வெற்றிக் கொண்டார். ஆணவம் அழிந்த முனிவர்கள் சிவ பெருமானை வணங்கி முக்தி பெற்றனர். இந்த தாண்டவத்தில் சிவன் யானையின் மீது ஆடுவார்.
கெளரி தாண்டவம்
தாருகாவனத்து ரிஷிகளின் ஆணவத்தையும், ரிஷிபத்தினிகளின் ஆணவத்தையும் அடக்க பிட்சாடனராய் வந்த இறைவன், தன்னுடன் விஷ்ணுவையும் மோகினி உருவில் அழைத்து வருகிறார். ரிஷி, முனிவர்களின் கர்வம் அடக்கப் படுகிறது. அப்போது இறைவன் மோகினியான திருமாலுடன் ஆடிய ஆட்டமே முதல் ஆட்டம் எனச் சொல்லப் படுகிறது. நாராயணனும், தான் தான், நாராயணியாக இருப்பவளும் தான் தான் என இறைவிக்குப் புரியாதா? உமையொரு பாகத்து இறைவனின் நடனத்தைத் தான் மட்டும் கண்டு களிக்க ஆசைப் பட்டாள் இறைவி, அவளின் ஆசையை நிறைவேற்ற இறைவன் ஆடியது தான் கெளரி தாண்டவம் எனச் சொல்லப் படுகிறது. சைவ ஆகமங்கள் படி இறைவனின் பிரம்மோற்சவத்துடன் இணைத்துச் சொல்லப் படுகிறது இந்தத் தாண்டவம். இதில் நந்தி இறைவனின் வலப் பக்கமும், இடது பக்கம் கெளரியான அம்பிகையும் காணப் படுகிறார்கள். ஆனந்தத் தாண்டவத்தில் இல்லாதபடிக்கு இதில் இறைவனின் இடப்பக்கத்துக் கைகள் ஒன்றில் பாம்பு காணப் படுகிறது.
காளிகா தாண்டவம்
இரு கண்களுடனும், எட்டுக் கரங்களுடனும் இறைவனால் ஆடப் பட்ட இந்தத் தாண்டவத்தில் வலப்பக்கக் கரங்களில் சூலம், உடுக்கை போன்றவையும், இடப் பக்கக் கரங்களில் மண்டை ஓடு, அக்கினி, மணி போன்றவையும் காணப் படுகிறது. வலக்கை அபய ஹஸ்தமும் இடக்கை கஜ ஹஸ்தமும் காட்டுகிறது. ஐந்தொழில்களையும் குறிக்கும் நடனம் காளிகா தாண்டவம் எனப் படுகிறது. இது திருநெல்வேலியில் காணப்படுகிறது. திருவாலங்காட்டில் "ரத்தின சபை"யில் ஆடும் ஆட்டம் "காளிகா தாண்டவம்" எனச் சிலரால் சொல்லப் படுகிறது. இது தவிர தஞ்சை மாவட்டம் நல்லூரிலும் காணப் படுகிறது.
இலக்கியத்தில்
ஏழு சுரங்களை தோற்றுவித்தமைக்காக சிவபெருமானை சுந்தரர், ஏழிசையாய் இசைப்பயனாய் இருப்பவனே என்று போற்றியுள்ளார்.
ஆதாரங்கள்
பகுப்பு:சிவதாண்டவங்கள்
எருமார்பட்டி மகாலிங்கசாமி கோயில்
எருமார்பட்டி மகாலிங்கசாமி கோயில் தமிழ்நாட்டில் மதுரை மாவட்டம், எருமார்பட்டி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மகாலிங்கம் சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:மதுரை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிங் மூன் ஆறு
சிங் மூன் ஆறு அல்லது சிங் மூன் கால்வாய் (Shing Mun River Channel) என்பது கடலுடன் இணைந்த ஒரு கால்வாய் அல்லது ஆறு ஆகும். இதனை "சிங் மூன் கால்வாய்", "சிங் மூன் ஆறு", சிங் மூன் கால்வாய் ஆறு" என்றும் பலப்பெயர்களில் அழைக்கப்படுகின்றது. இந்தக் ஆறு ஹொங்கொங்கில், சா டின் மாவட்டத்தில் உள்ளது.
வரலாறு
இந்த ஆறு ஊசி மலை எனும் இடத்தில் இருந்தே ஊற்றெடுப்பதாக அறியமுடிகிறது. 1970 ஆம் ஆண்டுகளில் இந்த ஆற்றின் கரைப் பகுதிகள் நிலவுருவாக்கத் திட்டத்தின் கீழ் சா ட்டின் புதிய நகரம் உருவாக்கம் பெற்றது. இந்த ஆறு 7 கிலோ மீட்டர்கள் நீளம் கொண்டதாகும். 200 அகன்ற செயற்கை கால்வாய்களையும் கொண்டுள்ளது.
வெளியிணைப்புகள்
பகுப்பு:ஹொங்கொங்கின் ஆறுகள் பகுப்பு:சா டின் மாவட்டம்
கூனித்தீவு
கூனித்தீவு என்பது இலங்கையின் திருகோணமைல மாவட்டத்தின் கிழக்கே மூதூர் பிரதேசத்தில் உள்ள ஒரு கிராமம். இது விவசாய மற்றும் விசுவகுல மக்களைக் கணிசமாகக் கொண்டது.
பெயர்க்காரணம்
இக்கிராமத்தின் பெயர் அமைவதற்கு பின்வரும் இரண்டு காரணங்கள் கூறப்படுகிறது. இங்கு அதிகமாக அக்காலத்தில் கூர்நெல்(சிறிய வகை நெல்) பயிரிடப்பட்டு வந்தமையினால் "கூர்நெல்தீவு" என அழைக்கப்பட்டு பின் அது மருவி இன்று"கூனித்தீவு" என அழைக்கப்பட்டு வருகின்றது எனவும், இக் கிராமத்தின் நிலத்திணிவானது வளைந்த வடிவில் அமைந்துள்ளது எனவும் கூறப்படுகிறது.
இங்குள்ள வில்லுக்குளம் என்ற குளம் வில் போன்று வழைந்து பரந்து காணப்படுவதோடு அதன் வழைந்த நிலப்பரப்பினுளேயே கூனித்தீவு அழகாக இடம்பிடித்திருப்பது இக்கிராமத்தின் சிறப்பாகும். வில்லுக்குளம் வெள்ளைத்தாமரைத் தடாகமாகக் காட்சியளிப்பதோடு மீன் வளத்தையும் கொண்டு விளங்குகிறது.
ஊரில் பிறந்து கல்வியால் உயர்ந்தவர்கள்
திரு.தா.கௌரிசங்கர்  (சத்திர சிகிச்சை நிபுணர்)
திரு.சு.சுதர்சன்   (வைத்தியர்)
திரு.யோ.பிரசாத் (வைத்தியர்)
கிராமசேவகர் பிரிவு
பகுப்பு:திருகோணமலை மாவட்டத்தில் உள்ள ஊர்களும், நகரங்களும்
தரவு பகுப்பாய்வு
தரவுப் பகுப்பாய்வு என்பது பயனுள்ள தகவலை உயர்த்தி உரைத்தல், அறிவுறுத்தப்படும் முடிவுகள் மற்றும் ஆதரவுடைய முடிவை எடுத்தல் போன்ற இலக்குகளைப் பெற தரவை  ஆய்வு செய்யும், தூய்மைப்படுத்தும், உருமாற்றும், மாதிரியமைக்கும் செயல்பாடாகும். தரவுப் பகுப்பாய்விற்கு பல்வேறு பெயர்கள், மாறுபட்ட தொழில், அறிவியல் மற்றும் சமூக அறிவியல் செயல்துறைகளின் கீழ் சூழ்ந்துள்ள பல்வகைப்பட்ட தொழிற்நுட்பங்களுடைய பல பண்புக்கூறுகளும் அணுகுமுறைகளும் உண்டு.
தரவுச் செயலாக்கம் என்பது ஒரு குறிப்பிட்ட தரவுப் பகுப்பாய்வு தொழிற்நுட்பமாகும். இது முற்றிலும் விளக்கமுறையான நோக்கங்களைக் காட்டிலும் வருவதுரைப்பதற்கான மாதிரியமைத்தல் மற்றும் அறிவைக் கண்டறிதலில் பயன்படுத்தப்படுகிறது. தொழில் நுண்ணறிவிலும் தரவுப் பகுப்பாய்வு பயன்படுகிறது. இதனால் தொழில் தகவல்களைப் பெறுவதை மிகவும் முக்கிய இலக்காகக் கொண்டுள்ளது. புள்ளியியல் பயன்பாடுகளில் சிலர் தரவுப் பகுப்பாய்வை விளக்க முறை புள்ளியியல், ஆராய்வதற்கான தரவுப் பகுப்பாய்வு மற்றும் உறுதிபடுத்துகிற தரவுப் பகுப்பாய்வு எனப் பிரிக்கின்றனர். EDA ஆனது தரவிலும் ஏற்கனவே இருக்கும் கருதுகோள்களை உறுதிபடுத்தும் அல்லது தவறைக் கண்டுபிடிக்கும் CDAவிலும் உள்ள புதிய பண்புகளைக் கண்டுபிடிப்பதை இலக்காகக் கொண்டுள்ளது. வருவதுரைக்கும் பகுப்பாய்வு - வருவதுரைக்கும் உய்த்தறிதல் அல்லது வகைப்படுத்துதலுக்கான புள்ளியியல் பயன்பாடு அல்லது அமைப்புக்குரிய உருமாதிரிகளை இலக்காகக் கொண்டுள்ளது. உரைப் பகுப்புகளானது கட்டமைப்பற்ற தரவின் பகுதிகளாக இருக்கும் உரை மூலங்களில் இருந்து பெறப்படும் வகைப்படுத்தப்படும் தகவலுக்கு புள்ளியியல், மொழியியல் மற்றும் கட்டமைப்பு தொழிற்நுட்பங்களைப் பயன்படுத்துகிறது. இவையனைத்தும் பகுப்பாய்வின் வகைகள் ஆகும்.
அணுக்கருவியல் மற்றும் துகள் இயற்பியல்
பெரும்பாலும் கோட்பாடளவிளான உருமாதிரிகளை சோதனைகளின் முடிவுகளுடன் நேரடியாக ஒப்பிட்டுப் பார்ப்பது கடினமாகும். அதனால் Geant4 போன்ற மோன்டே கர்லோ உருவகப்படுத்துதல் மென்பொருளில் உள்ளீடாக இவைப் பயன்படுத்தப்படுகின்றன. கொடுக்கப்பட்ட கோட்பாடளவிலான விளைவின் உருவகப்படுத்தப்பட்ட விளைவை உணரியின் பிரதிசெயல் ஊகிக்கிறது பின்னர் அது சோதனைத் தரவுடன் ஒப்பிடப்படுகிறது.
பண்பார்ந்த தரவுப் பகுப்பாய்வு
பண்பார்ந்த ஆராய்ச்சியில் உரை, நேர்காணல் எழுத்துப்படிகள், புகைப்படங்கள், ஓவியம், உய்த்துணர்வுகளின் (மக்கள் இன அமைப்பியல்) களக் குறிப்புகள் மற்றும் பலவற்றிற்கு பண்பார்ந்த தரவுப் பகுப்பாய்வு (QDA) பயன்படுத்தப்படுகிறது.
தரவுப் பகுப்பாய்வின் செயல்முறை
தரவுப் பகுப்பாய்வு என்பது ஒரு செயல்முறை ஆகும். இது பல்வேறு பிரிவுகளாக வேறுபடுத்திக் காட்டப்படுகிறது:
தரவுத் தூய்மையாக்கல்
தரவுத் தூய்மையாக்கல் என்பது தரவை ஆய்வு செய்யிம் போது ஒரு முக்கியமான செய்முறையாகும். மேலும் இதில் தவறான தரவானது -தேவைப்பட்டால், விரும்பத்தக்கதாக இருந்தால், சாத்தியமுடையதாக இருந்தால் திருத்தப் படுகிறது. தரவைப் பதிவு செய்யும் நிலையிலேயே தரவு தூய்மையாக்கல் நிறைவேற்றப்படுகிறது. இது நிறைவேற்றப்பட்டால் எந்த துறைசார்ந்த முடிவுகள் உருவாக்கப்பட்டதைக் காட்டிலும் இது முக்கியமானதாகிறது. Adèr (ref) மூலமாக வழிநடத்தும் கோட்பாடு வழங்கப்படுகிறது: தரவின் பின் தொடர்ந்து வரும் திருத்தங்களின் போது தகவல் கண்டிப்பாக எப்போதும் ஒன்றாக மீட்கக்கூடியதாகவே உள்ளது. மற்றொரு வகையில் கூறினால் இது கண்டிப்பாக எப்போதும் எந்த தரவுத் தொகுப்புத் திருத்தங்களையும் அகற்றும் சாத்தியமுள்ளதாக உள்ளது. ஆகையால் தரவுத் தூய்மையாக்கல் படியின் எந்த நிலையிலும் தகவலை இழப்பதைத் தடுக்க இது முக்கியமான ஒன்றாகும். அனைத்து தகவலும் கண்டிப்பாக சேமிக்கப்படவேண்டும் (உதாரணமாக மாறியைத் திருத்தும் போது கண்டிப்பாக துவக்க மதிப்புகளும் புதிய மதிப்புகளும் சேமிக்கப்பட்டிருக்க வேண்டும். போலியான தரவுத் தொகுப்பிலோ அல்லது வேறு மாறியின் பெயரிலோ சேமிக்கப்பட்டிருக்கும்). மேலும் தரவுத் தொகுப்பில் செய்யப்படும் அனைத்து திருத்தங்களும் கவனமான முறையில் தெளிவாக ஆவணப்படுத்தப்பட வேண்டும். உதாரணமாக சின்டாக்ஸ் அல்லது விவரக் குறிப்பாக (log) ஆவணப்படுத்தப்படும்.
துவக்கத் தரவுப் பகுப்பாய்வு
துவக்கத் தரவுப் பகுப்பாய்வு மற்றும் முக்கிய பகுப்பாய்வு நிலைக்கு இடையில் மிகவும் முக்கியமான மேம்பாடாக உள்ளது. இந்த துவக்க தரவுப் பகுப்பாய்வின் போது எந்த பகுப்பாய்வில் இருந்தும் ஒன்று தவிர்க்கப்படுகிறது. அவை உண்மையான ஆராய்ச்சி வினாக்களுக்கு விடையளிக்கும் விதமாக உள்ளன. துவக்க தரவுப் பகுப்பாய்வு நிலை என்பது தொடர்ந்து நான்கு வினாக்கள் மூலமாக வழிநடத்தப்படுகிறது:
தரவின் தரம்
தரவின் தரம் கண்டிப்பாக வெகு விரைவாக சரிபார்க்கப்பட வேண்டும். பல்வகையான பகுப்புகளைப் பயன்படுத்தி தரவுத் தரம் மதிப்பிடப்படுகிறது: அதிர்வெண் எண்ணிகள், விளக்கமுறையான புள்ளியியல் (நடுத்தரம், திட்ட விலக்கம், இடைநிலை), நியமத்திறன் (கோணல், முகட்டளவை, அதிர்வெண் செவ்வகப்படங்கள், ஒழுங்கான நிகழ்தகவு பகுதிகள், தொடர்புகள் (இயைபுபடுத்தல்கள், சிதறும் பகுதிகள்) ஆகியனவாகும். பிற துவக்கத் தரவுத் தர சரிபார்த்தல்கள் பின்வருமாறு: துவக்க தரவுப் பகுப்பாய்வு நிலையின் போது தரவுத் தரத்தை மதிப்பிடுவதற்கு பகுப்புகளின் தேர்வைப் பொறுத்து முக்கிய பகுப்பாய்வு நிலையில் பகுப்புகள் நடத்தப்படுகின்றன. என பிலிப் கோட்லெர் கூறியுள்ளார்.
அளவைகளின் தரம்
அளவை வழித்துறைகளின் தரமானது ஆய்வின் இலக்காகவோ அல்லது ஆராய்ச்சி வினாவாகவோ இல்லாத சமயத்தில் கண்டிப்பாக துவக்கத் தரவு பகுப்பாய்வின் போது மட்டுமே சரிபார்க்கப்பட வேண்டும். அளவை வழித்துறையின் அமைப்புமுறையானது இலக்கியத்தில் தெரிவிக்கப்பட்டுள்ள அமைப்புமுறைக்கு தொடர்பு கொண்டுள்ளதா என ஒருவர் கண்டிப்பாக சரிபார்க்க வேண்டும். அளவைத் தரத்தை மதிப்பிடுவதற்கு இரு வழிகள் உள்ளன:
துவக்க நிலைமாற்றங்கள்
தரவின் தரம் மற்றும் அளவைகளை மதிப்பிட்ட பிறகு விடுபட்ட தரவிற்கு பொறுப்பேற்க ஒருவர் முடிவெடுக்கலாம் அல்லது ஒன்று அல்லது அதற்கு மேற்பட்ட மாறிகளில் துவக்க நிலைமாற்றங்கள செயல்படுத்தலாம். எனினும் இது முக்கியப் பகுப்பாய்வு நிலையின் போதே நிறைவேற்றப்படுகிறது. மாறிகளின் சாத்தியமான நிலைமாற்றங்கள் பின்வருமாறு:
ஆய்வின் செயலாக்கம் ஆராய்ச்சி வடிவமைப்பின் நோக்கங்களைப் பூர்த்தி செய்கின்றனவா?
ஒருவர் கண்டிப்பாக குறிப்பின்றி அமைத்தல் செய்முறையை வெற்றிகரமாக சரிபார்க்க வேண்டும். உதாரணமாக பின்னணி மற்றும் நிலையான மாறிகளை சரிபார்ப்பதன் மூலம் குழுக்கள் முழுவதும் சரிசமமாக பங்கிடப்படுகிறது. இந்த ஆய்வு மற்றும்/அல்லது குறிப்பின்றி அமைத்தலின் பயன்பாடு தேவையில்லை என்றால் ஒருவர் கண்டிப்பாக தொடர்புடைய மாதிரிமுறையை வெற்ற்கரமாக சரிபார்க்க வேண்டும். உதாரணமாக பங்குத் தொகையின் உள் அமைப்புகள் அனைத்தையும் சரிபார்ப்பதன் மூலம் மாதிரி சுட்டிக் காட்டப்படுகிறது. பின்வரும் பிற சாதகமான தரவு சிதைவுகள் கண்டிப்பாக சரிபார்க்கப்பட வேண்டும்:
தரவு மாதிரியின் பண்பியல்பு
ஏதாவது அறிக்கை அல்லது கட்டுரையில் மாதிரியின் அமைப்புமுறை கண்டிப்பாக துல்லியமாக விளக்கப்பட்டிருக்க வேண்டும். முக்கிய பகுப்பாய்வு நிலையின் போது உள் அமைப்பு பகுப்புகள் செயல்படுத்தும் போது மாதிரியின் அமைப்புமுறையைத் துல்லியமாக வரையறுப்பது என்பது இதில் மிகவும் முக்கியமாகும் (மேலும் குறிப்பாக உள் அமைப்புகளின் அளவு). தரவு மாதிரியின் பண்பியல்பு பின்வருவனவற்றைப் பார்ப்பதன் மூலம் மதிப்பிடப்படுகிறது:
துவக்கத் தரவு பகுப்பாய்வின் இறுதி நிலை
இறுதி நிலையின் போது துவக்கத் தரவுப் பகுப்பாய்வின் கண்டுபுடிப்புகள் ஆவணப்படுத்தப்படுகிறது. மேலும் தேவையான, விரும்பத்தகுந்த, சாதகமான சீர்திருத்த செயல்பாடுகள் மேற்கொள்ளப்படுகின்றன. மேலும் முக்கியத் தரவுப் பகுப்புகளின் துவக்கத் திட்டம் கண்டிப்பாக மிகவும் விரிவாகக் குறிப்பிடப்பட வேண்டும் அல்லது மீண்டும் எழுதப்பட வேண்டும். இதைச் செய்வதற்கு முக்கியத் தரவு பகுப்புகள் பற்றிய பல்வேறு முடிவுகள் கண்டிப்பாக உருவாக்கப்படுகின்றன:
பாகுபடுத்தல்
பல்வேறு பாகுபடுத்தல்கள் ஆரம்பத் தரவுப் பகுப்பாய்வுப் பிரிவு சமயத்தில் பயன்படுத்தப்படலாம். அவை பின்வருமாறு:
பாகுபடுத்தலுக்கான கணக்கினுள் மாறிகளின் அளவீட்டு நிலைகளை எடுப்பதற்கு இது முக்கியமானதாக இருக்கிறது. இதில் ஒவ்வொரு நிலையிலும் சிறப்பு புள்ளிவிபர நுட்பங்கள் இருக்கின்றன:
கூடுதல் வாசிப்பு
பகுப்பு:கூகுள் தமிழாக்கம்-தரவுப் பகுப்பாய்வு
கன்னந்தேரி ஊராட்சி
கன்னந்தேரி ஊராட்சி (Kannanderi Gram Panchayat), தமிழ்நாட்டின் சேலம் மாவட்டத்தில் உள்ள மேக். சௌழ்த்ரி வட்டாரத்தில் அமைந்துள்ளது. இந்த ஊராட்சி, சங்ககிரி சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4836 ஆகும். இவர்களில் பெண்கள் 2254 பேரும் ஆண்கள் 2582 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அக்கீம் அப்துல் அமீது
அக்கீம் அப்துல் அமீது (Hakim Abdul Hameed) கிரேக்க-அராபிய வைத்திய முறையான யூனானி மருத்துவ முறையில் சிகிச்சையளித்த இந்திய மருத்துவராவார். இவரது காலம் 1908 முதல் 1999 வரையுள்ள ஆண்டுகளாகும். இயாமியா அம்தார்து என்ற உயர்கல்வி நிறுவனத்தை நிறுவி அதிபராகவும் அமீது பணியாற்றினார். அலிகார் முசுலீம் பல்கலைக்கழகத்தின் அதிபராகவும் பணிபுரிந்துள்ளார். மேலும் இவர் அம்தார்து ஆய்வகங்களின் நிறுவனராகவும் தலைமை அறங்காவலராகவும் இருந்தார். இவரது சேவைகளைப் பாராட்டிய இந்திய அரசாங்கம் 1965 ஆம் ஆண்டு நான்காவது உயரிய குடிமை விருதான பத்மசிறீ விருதையும் 1992 ஆம் ஆண்டு மூன்றாவது உயரிய குடிமை விருதான பத்மபூசண் விருதையும்  வழங்கி சிறப்பித்தது.
தொழில்
அக்கீம் அப்துல் அமீது 1993 ஆம் ஆண்டு புதுதில்லியிலுள்ள சங்கம் விகாரில் அம்தார்து பொதுப் பள்ளிக்கூடத்தை நிறுவினார்.
மேற்கோள்கள்
பகுப்பு:1908 பிறப்புகள் பகுப்பு:1999 இறப்புகள் பகுப்பு:பத்மசிறீ விருது பெற்ற மருத்துவத்துறையினர் பகுப்பு:பத்ம பூசண் விருது பெற்றவர்கள் பகுப்பு:இந்தியர்கள்
தேசியப் பிற்படுத்தப்பட்டோர் ஆணையம்
தேசியப் பிற்படுத்தப்பட்டோர் ஆணையம் (National Commission for Backward Classes) 1993 ஆம் ஆண்டில் ஆகத்து 14 ஆம் நாளில் தோற்றுவிக்கப்பட்டது. இவ்வமைப்பு தேசியப் பிற்படுத்தப்பட்டோர் ஆணையச் சட்டம் 1993 விதிகளின் படி உருவாக்கப் பட்டது.
வரலாறு
பிற்படுத்தப்பட்ட மக்களின் நிலைமையை அடையாளம் காண ஒரு ஆணையம் உருவாக்கப்படவேண்டும் என்று அரசியல் சட்டப் பிரிவு 340 இல் தெளிவாக்கப்பட்டது. அதன் அடிப்படையில் மேனாள் பிரதமர் மொரார்ஜி தேசாய் 1978 இல் பி.பி.மண்டல் தலைமையில் ஒரு ஆணையம் அமைத்தார். அந்த ஆணையம் எல்லா மாநிலங்களுக்கும் சென்று ஆய்வு நடத்தி பல வேறு தரப்பினரையும் மாநில அரசுகளையும் விசாரித்து ஒரு அறிக்கையைத் திசம்பர் 31 1980 இல் தாக்கல் செய்தது. பல ஆண்டுகளாகக் கிடப்பில் கிடந்த அவ்வறிக்கையை நாடு முழுவதும் நடந்த பெரிய போராட்டங்களுக்குப் பின்னர் மேனாள் பிரதமர் வி.பி.சிங் 1989 இல் நாடாளுமன்றத்தில் தாக்கல் செய்தார். அதைத் தொடர்ந்து வி.பி.சிங் 1990 இல் இதர பிற்படுத்தப் பட்டோருக்கு அரசுப் பணிகளில் 27 விழுக்காடு இடஒதுக்கீடு ஒதுக்கவேண்டும் என்ற ஆணையைப் பிறப்பித்தார். இவ்வாணையை எதிர்த்து இந்திரா சகானி என்பவர் உச்ச நீதி மன்றத்தில் வழக்குத் தொடர்ந்தார். அப்பொழுது தேசிய அளவில் ஒரு ஆணையமும் அனைத்து மாநிலங்களிலும் மாநில அளவில் ஆணையங்களும் அமைக்கவேண்டும் என்று உச்சநீதி மன்றம் வலியுறுத்தியது. இதற்குப் பிறகு உருவாக்கப்பட்டதுதான் தேசியப் பிறபடுத்தப்பட்டோர் ஆணையம் ஆகும்.
பணிகள்
சமூக ரீதியாகவும் கல்வி ரீதியாகவும் பின் தங்கிய வகுப்பினரை இதர பிற்படுத்தப்பட்டோர் பட்டியலில் சேர்ப்பதும் பிழையாகச் சேர்க்கப் பட்டதாகப்  புகார்கள் வந்தால் விசாரித்து அவ்வகுப்பினரை நீக்குவதும் தாம் இந்த ஆணையத்தின் பணிகள். இது வரை 2418 சாதியினரை பட்டியலில் சேர்த்துள்ளது
மேற்கோள்
http://www.ncbc.nic.in/Home.aspx?ReturnUrl=%2f
பகுப்பு:இந்திய ஆணைக்குழுக்கள் பகுப்பு:அரசியலமைப்புகள்
அவானா
அவானா (Havana, எசுப்பானியத்தில் La Habana) கூபா நாட்டின் தலைநகரமும் மிகப்பெரிய நகரமும் முக்கியமான துறைமுகமும். இந்நகரம் கூபாவின் 14 மாகாணங்களில் ஒன்று. 2.6 மில்லியன் மக்கள் கொண்ட இம்மாநகரம் கூபாவிலும் கரிபியப் பகுதியிலும் மிகப்பெரிய நகரமாகும். அல்மென்டாரேஸ் ஆறு அவானா வழியாக பாய்கிறது.
குறிப்புகள்
பகுப்பு:வட அமெரிக்கத் தலைநகரங்கள் பகுப்பு:கியூபாவில் உள்ள நகரங்கள்
வனுவாட்டு
வனுவாட்டு (Vanuatu,, பிசுலாமா: Vanuatu), அல்லது வனுவாட்டு குடியரசு (Republic of Vanuatu) என்பது பசிபிக் பெருங்கடலின் தெற்கே ஓசியானியாப் பகுதியில் அமைந்துள்ள ஒரு தீவு நாடு ஆகும். எரிமலைகளைக் கொண்டுள்ள இத்தீவுக்கூட்டம், ஆத்திரேலியாவுக்கு சுமார் 1,750 கிமீ (1090 மைல்) கிழக்கேயும், நியூ கலிடோனியாவுக்கு 500கிமீ (310மைல்) வட-கிழக்கேயும், பீஜிக்கு மேற்கேயும், சொலமன் தீவுகளுக்கு தெற்கேயும் அமைந்துள்ளது.
வனுவாட்டுவில் முதலில் மெலனீசிய மக்கள் வாழ்ந்து வந்தனர். 1606 ஆம் ஆண்டில் போர்த்துக்கீச மாலுமி பெர்னான்டசு டி குயிரோசு என்பவரின் தலைமையில் எசுப்பானியக் கப்பல் இங்கு முதன் முதலில் ஐரோப்பாவில் இருந்து எஸ்பிரித்து சான்டோ என்ற மிகப் பெரிய தீவில் தரையிறங்கியது. இத்தீவுக்கூட்டத்தை குடியேற்றக்கால எசுப்பானியக் கிழக்கிந்தியாவின் ஒரு பகுதியாக அறிவித்து, இதற்கு "ஆத்திரேலியா டெல் எஸ்பிரித்து சான்டோ" (Austrialia del Espiritu Santo) எனப் பெயரிட்டார்.
சொற்பிறப்பு
பல ஆத்திரோனேசிய மொழிகளில் நிலம் அல்லது வீட்டைக் குறிக்கும் "வனுவா" என்னும் சொல்லில் இருந்தும், நில் என்பதைக் குறிக்கும் டு என்ற சொல்லில் இருந்தும் வனுவாட்டு என்ற பெயர் பிறந்தது.
புவியியல்
thumb|left|வனுவாட்டுவின் நிலவரை வனுவாட்டு எரிமலை விளைபொருட்களாகத் தோன்றிய சுமார் 82 சிறிய தீவுகளைக் கொண்ட ஒரு Y-வடிவத் தீவுக் கூட்டம் ஆகும். இவற்றில் 65 மக்களற்ற தீவுகள் ஆகும். வட, த்னெ முனைத் தீவுகளுக்கிடையேயான தூரம் கிட்டத்தட்ட 1,300 கிமீ (810 மைல்) ஆகும். இரண்டு தீவுகள் (மெத்தியூ மற்றும் ஹன்டர் தீவுகள்) பிரான்சினால் நியூ கலிடோனியாவின் கூட்டிணைவில் நிருவகிக்கப்படுகிறது.
போர்ட் விலா வனுவாட்டுவின் தலைநகரமும், மிகப்பெரிய நகரமும் ஆகும். இது எஃபாட்டே தீவில் உள்ளது. அதற்கடுத்த பெரிய நகரம் லூகன்வில் எஸ்பிரித்து சான்டோ தீவில் உள்ளது. வனுவாட்டுவின் அதியுயர் புள்ளி எஸ்பிரித்து சான்டோவில் உள்ள தப்வெமசானா மலை ஆகும். இதன் உயரம் 1,879 மீ (6,165 அடி) ஆகும்.
வனுவாட்டுவின் மொத்தப் பரப்பளவு கிட்டத்தட்ட 12,274 சதுரகிமீ (4,739 சது.மைல்), இவற்றில் நிலப்பரப்பு கிட்டத்தட்ட 4,700 சதுரகிமீ (1,800 சதுரமைல்) ஆகும். பெரும்பாலான தீவுகள் செங்குத்தானவையாகவும், திரமற்ற மணலையும் கொண்டுள்ளன, நன்னீர் மிகக்குறைந்தளவே உள்ளன. வனுவாட்டுவின் 9% நிலப்பகுதியே வேளாண்மைக்கு உகந்ததாகக் கணிக்கப்பட்டுள்ளது.
வனுவாட்டுவில் பெருமளவு செயல்நிலை எரிமலைகள் காணப்படுகின்றன. பல கடலடி எரிமலைகளும் உள்ளன. 2008 நவம்பரில் 6.4 அளவு கடலடி எரிமலை வெடிப்பு இடம்பெற்றது. ஆனாலும் உயிரிழப்புகள் ஏற்படவில்லை. 1945 இலும் எரிமலை வெடிப்பு இடம்பெற்றது.
வெளி இணைப்புகள்
பகுப்பு:ஓசியானிய நாடுகள் பகுப்பு:தீவு நாடுகள் பகுப்பு:முன்னாள் பிரித்தானியக் குடியேற்றங்கள் பகுப்பு:ஐக்கிய நாடுகள் சபையின் உறுப்பு நாடுகள்
சோலாப்பூர் வடக்கு தாலுகா
சோலாப்பூர் வடக்கு தாலுகா (Solapur North Taluka) இந்தியாவின் மகாராட்டிரா மாநிலத்தின் சோலாப்பூர் மாவட்டத்தின் 11 தாலுகாக்களில் ஒன்றாகும். இதன் நிர்வாகத் தலைமையிடம் சோலாப்பூர் நகரம் ஆகும். சோலாப்பூர் வடக்கு தாலுகாவில் சோலாப்பூர் மாநகராட்சி, 5 குறு வட்டங்கள் மற்றும் 41 வருவாய் கிராமங்கள் உள்ளது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, சோலாப்பூர் வடக்கு தாலுகாவின் மொத்த மக்கள் தொகை  1,057,352   ஆகும். மக்கள் தொகையில் ஆண்கள் 536,331 மற்றும் 521,021  பெண்கள் ஆக உள்ளனர். பாலின விகிதம் 1000 ஆண்களுக்கு 971 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை  122,951 ஆகும். சராசரி எழுத்தறிவு 82.8%  ஆகும். பட்டியல் மக்கள் மற்றும் பழங்குடிகள் முறையே 1,55,201  மற்றும் 20,347   ஆகவுள்ளனர். இதன் மக்கள் தொகையில் இந்துக்கள் 77.38%, இசுலாமியர்கள் 19.27%, பௌத்தர்கள் 1.49% மற்றும் பிறர்  0.22% ஆக உள்ளனர்.
வெளி இணைப்புகள்
பகுப்பு:சோலாப்பூர் மாவட்டம்
காந்தாபிரியா
காந்தாபிரியா (Cantabria) என்பது ஒரு வரலாற்று முக்கியத்துவம் உள்ள ஒரு பகுதியும் எசுப்பானியா நாட்டின் ஆட்சி பிரிவுகளுள் ஒன்றும் ஆகும். இதன் தலைநகரம் சான்தான்தேர் ஆகும். இதன் பரப்பளவு 5,321 சதுர கி.மீ. ஆகும். இதன் மக்கட்தொகை 591,886 ஆகும். இதன் ஆட்சி மொழி எசுப்பானியம் ஆகும்.
பகுப்பு:எசுப்பானியாவில் உள்ள இடங்கள் பகுப்பு:எசுப்பானியாவின் தன்னாட்சி சமூகங்கள்
ஐசோபுரோப்பைல் குளோரைடு
ஐசோபுரோப்பைல் குளோரைடு (Isopropyl chloride) என்பது C3H7Cl என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். குளோரோடைமெத்தில்மெத்தேன், 2-புரோப்பைல் குளோரைடு, இரண்டாம்நிலை-புரோப்பைல் குளோரைடு அல்லது 2- குளோரோபுரோப்பேன் போன்ற பெயர்களாலும் இச்சேர்மம் அழைக்கப்படுகிறது. நிறமற்றும் எளிதில் தீப்பற்றி எரியக்கூடிய வேதியியல் சேர்மமாகவும் உள்ளது. ஐசோபுரோப்பைல் ஆல்ககாலுடன் அடர் ஐதரோகுளோரிக் அமிலத்தையும் துத்தநாகக் குளோரைடையும் சேர்த்து மீள்வினைக்கு உட்படுத்தினால் ஐசோபுரோப்பைல் குளோரைடு உருவாகிறது.
கட்டமைப்பின்படி ஐசோபுரோப்பைல் குளோரைடு ஒரு கரிமக்குளோரின், இரண்டாம்நிலை ஆலோ ஆல்க்கேன் சேர்மமாகும். இரண்டாவதாகக் கூறப்பட்ட ஆலோ ஆல்க்கேனில், குளோரின் பதிலிகளுடன் பிணைக்கப்பட்டுள்ள கார்பன் அணுவின் சகபிணைப்பைச் சூழ்ந்து இரண்டு C-C பிணைப்புகள் காணப்படுவதை பார்க்கமுடிகிறது. முதல்நிலை (1°) ஆலோ ஆல்க்கேனுக்கு உதாரணமான 1-குளோரோபுரோப்பேன் என்ற உள்கட்டமைப்பு மாற்றியனை ஒப்பிடுகையில், குளோரின் பிணைந்துள்ள கார்பன் அணு ஒரேயொரு C-C  பிணைப்பை மட்டுமே கொண்டுள்ளது. ஒர் ஆய்வக வினைப்பொருளாக ஐசோபுரோப்பைல் குளோரைடுடன் ஆல்ககாலிக் பொட்டாசியம் ஐதராக்சைடு சேர்த்து சூடாக்கினால் ஐதரசன் ஆலைடு நீக்க வினையினால் புரோப்பீன் உருவாகிறது. எனினும், பொட்டாசியம் ஐதராக்சைடுடன் புரியும் வினையானது அணுக்கவர் பதிலீட்டு வினையுடன் போட்டியிடுகிறது. ஏனெனில் OH− வலிமையான, இடத்தங்கலில்லாத அணுக்கவரி அயனியாகும். எனவே பொட்டாசியம் மூன்றாம்நிலை பியூட்டாக்சைடு ஒரு சிறந்த வினைப்பொருளாகப் பயன்படுத்தப்படுகிறது.
மேற்கோள்கள்
பகுப்பு:குளோரோ ஆல்க்கேன்கள் பகுப்பு:ஐசோபுரோப்பைல் சேர்மங்கள்
செவலூர் ஊராட்சி
செவலூர் ஊராட்சி (Sevalur Gram Panchayat), தமிழ்நாட்டின் புதுக்கோட்டை மாவட்டத்தில் உள்ள பொன்னமராவதி வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1561 ஆகும். இவர்களில் பெண்கள் 886 பேரும் ஆண்கள் 675 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அராகனின் கத்தரீன்
அராகனின் கத்தரீன் (Catherine of Aragon; 16 திசம்பர் 1485 - 7 ஜனவரி 1536), இங்கிலாந்தின் அரசியாக 1509-யிலிருந்து 1533 வரை ஆட்சி புரிந்தார் மற்றும் இவர் இங்கிலாந்தின் எட்டாம் ஹென்றியின் முதல் மனைவியாக இருந்தார். இவர்களது திருமணத்திற்கு முன்பு, கத்தரீன், ஹென்றியின் மூத்த சகோதரர் ஆர்தரின் விதவையாக இருந்தார்.
கத்தரீன் அராகனின் ஃபெர்டினாண்ட் மற்றும் காஸ்டிலின் இசபெல்லாவின் இளைய மகள் ஆவார். இவர் மூன்று வயதில், இங்கிலாந்தின் இளவரசர் ஆர்தருடன் நிச்சயிக்கப்பட்டார்.இருவரும் 1501 இல் திருமணம் செய்து கொண்டனர், ஆனால் ஆர்தர் சில மாதங்களுக்குப் பிறகு 1502 இல் மாண்டார். கத்தரீன் அடுத்த 7 வருடங்கள் இங்கிலாந்தில் வறுமையில் வாழ்ந்தார். 1507 இல் ஸ்பானிஷ் தூதராக இங்கிலாந்தில் பணியாற்றினார், இதனால் கத்தரீன் ஐரோப்பாவின் முதல் பெண் தூதராக ஆனார்.
1509 இல் கத்தரீன் ஆர்தரின் இளைய சகோதரான ஹென்றியை மணந்தார். இந்த திருமணம் இங்கிலாந்து அரசியல் நலனுக்காக நடைபெற்றது என்றாலும், ஹென்றி தனது மனைவியை நேசித்ததாக கூறப்படுகிறது. 1510 முதல் 1518 வரை, கத்தரீன் ஹென்றியுடன் ஆறு குழந்தைகளைப் பெற்றெடுத்தார், அதில் ஒருவரான இளவரசி மேரி மட்டுமே முதிர்வயது வரை உயிர் வாழ்ந்தார். 1513 இல் ஹென்றி பிரான்சில் இருந்தபோது ஆறு மாதங்களுக்கு கத்தரீன் இங்கிலாந்தின் பிரதிநிதியாக பணியாற்றினார். இந்த காலகட்டத்தில், ஹென்றி தனது அரசவையில் உள்ள பெண்களுடன் பாலியல் தொடர்பு கொள்ள ஆரம்பித்திருக்கலாம்.
சுமார் 1525ஆம் ஆண்டில், தனது ஆசை நாயகியாக ஆக மாற மறுத்த கத்தரீனின் பணியாள் ஆன ஆன் பொலின் மீது ஹென்றி மோகம் கொண்டார். மேலும் கத்தரீனுடனான அவரது திருமணத்தில் அதிருப்தி அடைந்தார், ஏனெனில் அவர்களுக்கு இது வரை ஒரு புதல்வன் கூட பிறக்கவில்லை. எனவே ஹென்றி கத்தரீன் உடனான தனது திருமணத்தை ரத்து செய்து ஆனை திருமணம் செய்ய விரும்பினார். பாப்பரசர் ஏழாவது கிளெமென்ட் அவர்களின் திருமணத்தை ரத்து செய்ய மறுத்தபோது, ​​மத விஷயங்களில் மேலாதிக்கத்தை தனது கையில் எடுத்துக் கொண்டு ஹென்றி அவரை மீறினார். 1533 இல் அவர்களின் திருமணம் செல்லாது என்று அறிவிக்கப்பட்டு பாப்பரசரின் அனுமதியின்றி இங்கிலாந்தில் உள்ள மதகுருமார்களின் தீர்ப்பின் பேரில் ஹென்றி ஆனை மணந்தார். இங்கிலாந்தில் உள்ள தேவாலயம் மேலாதிக்க தலைவராக ஹென்றியை ஏற்க கேத்தரின் மறுத்தார், தன்னை மன்னரின் உண்மையான மனைவியாகவும் ராணியாகவும் கருதினார். மேலும் இங்கிலாந்து மக்களுக்கு இடையே அனுதாபத்தை ஈர்த்தார்.
இருந்தபோதிலும், ஹென்றி கத்தரீனை தனது இறந்த மூத்த சகோதரர் ஆர்தரின் மனைவியாக வேல்ஸின் இளவரசி பதவிக்கு தாழ்த்தினார்.பின்னர், ஹென்றியின் உத்தரவின் பேரில் கத்தரீன் அரசவையில் இருந்து வெளியேற்றப்பட்டார். கத்தரீன் தனது மீதமுள்ள நாட்களை கிம்போல்டன் கோட்டையில் கழித்தார், ஜனவரி 1536 இல் புற்றுநோயால் இறந்தார். இங்கிலாந்து மக்கள் கத்தரீன் மீது மிகுந்த மரியாதை வைத்திருந்தனர், அவரது மரணம் மிகப்பெரிய துக்கத்தை ஏற்படுத்தியது. அவரது மகள் மேரி 1553 இல் தனது உரிமையிலே முதல் இங்கிலாந்து அரசி ஆனார்.
வெளி இணைப்புகள்
பகுப்பு:1485 பிறப்புகள் பகுப்பு:1536 இறப்புகள் பகுப்பு:ஆங்கில உரோமன் கத்தோலிக்கர்கள்
கல்லான்குப்பம் ஊராட்சி
கல்லான்குப்பம் ஊராட்சி (Kallalankuppam Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள சோளிங்கர் வட்டாரத்தில் அமைந்துள்ளது. இந்த ஊராட்சி, சோளிங்கர் சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வியானுவேவா தே வியாயேசுகூசா
வியானுவேவா தே வியாயேசுகூசா (Villanueva de Villaescusa) என்பது எசுப்பானியாவில் வியாயேசுகூசா நகராட்சியில் உள்ள ஒரு குடியிருப்பு ஆகும். இது வியாயேசுகூசாவின் தலைநகரமாகிய கோஞ்சாவில் இருந்து 0.8 கி.மீ. தொலைவில் உள்ளது. இங்கு ஏறத்தாழ 969 மக்கள் வசிக்கின்றனர்.
சான்றுகள்
பகுப்பு:எசுப்பானியாவில் உள்ள இடங்கள்
பியூ பிளின்
பியூ பிளின் (Beau Flynn) (பிறப்பு: மார்ச்சு 23, 1970) என்பவர் அமெரிக்க நாட்டு திரைப்படத் தயாரிப்பாளர் ஆவார். இவர் நடிகர் டுவெயின் ஜான்சன் என்பவர் நடித்த ஹெர்குலிஸ்: த திரசியன் வோர்ஸ் (2014), சான் ஆன்ட்ரியாஸ் (2015), ஸ்கைஸ்கிராப்பர் (2018) மற்றும் ராம்பேஜ் (2018) போன்ற வெற்றித் திரைப்படங்களை தயாரித்ததற்காக மிகவும் பிரபலமானவர். இவர் 2001 ஆம் அண்டு திரைப்பட நடிகை மார்லி ஷெல்டனை திருமணம் செய்து கொண்டார், இவர்களுக்கு இரண்டு மகள்கள் உள்ளனர்.
தொழில்
இவர் ஆரம்பத்தில் தயாரிப்பாளர் ஸ்காட் ருடினின் நிர்வாக உதவியாளராக இருந்தார். பின்னர் 1996 ஆம் ஆண்டு முதல் ஜான்சு என்ற திரைப்படம் மூலம் தயாரிப்பாளராக அறிமுகமானார். இவர் 18 ஆண்டுகளுக்கும் மேலாக அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் மற்றும் தயாரிப்பாளர்கள் கில்ட் ஆப் அமெரிக்காவின் உறுப்பினராகவும் உள்ளார்.
இவரது சொந்த அசல் யோசனையின் அடிப்படையில் சான் ஆன்ட்ரியாஸ் என்ற படம் 2015 ஆம் ஆண்டு வெளியானது. இது நியூ லைன் சினிமா மற்றும் வார்னர் புரோஸ். நிறுவனங்களில் 2015 ஆம் ஆண்டின் மிகவும் வெற்றிகரமான திரைப்படமாகும், அத்துடன் உலகளவில் $475 மில்லியன் வசூலித்தது. அதை தொடர்ந்து ஜர்னி டு தி சென்டர் ஆப் தி எர்து (2008), தி ரைட் (2011), ஜர்னி 2: தி மிஸ்டீரியசு ஐலேண்ட் (2012), ஹன்ஸல் அண்ட் க்ரேடெல் (2013) மற்றும் பேவாட்சு (2017) போன்ற பல படங்களை தயாரித்துள்ளார்.
வெளி இணைப்புகள்
பகுப்பு:1970 பிறப்புகள் பகுப்பு:வாழும் நபர்கள் பகுப்பு:அமெரிக்கத் திரைப்படத் தயாரிப்பாளர்கள்
ஒடாகோ
ஒடாகோ (, ; Ōtākou ) இது ஒரு தெற்குத் தீவு நாடான நியூசிலாந்தின் ஒரு பகுதியாகும், இதை ஒடாகோ பிராந்தியச் சபையின் கீழ் நிருவகிக்கப்படுகிறது. மேலும் நியூசிலாந்து நாட்டின் மூன்றாவது பெரிய உள்ளூர் அரசாங்கப் பிராந்தியத்தைக் கொண்டுள்ளது. இது சுமார் 32000 km2, பரப்பளவைக் கொண்டது. இதன் மக்கள்தொகை சூன் 2014 ஆம் ஆண்டின் மதிப்பீட்டின் படி 2,11,700 மக்கள் இங்கு வசிக்கின்றனர்.
வெளியிணைப்பு
பகுப்பு:நியூசிலாந்து நகரங்கள் பகுப்பு:தெற்குத் தீவு
ஸ்ரீ ராகவேந்திரா (1985 திரைப்படம்)
ஸ்ரீ ராகவேந்திரா  1985 ஆம் ஆண்டு வெளிவந்த தமிழ்த் திரைப்படமாகும். எஸ். பி. முத்துராமன் இயக்கத்தில் வெளிவந்த இத்திரைப்படத்தில் ரஜினிகாந்த், லட்சுமி, டெல்லி கணேஷ் மற்றும் பலரும் நடித்துள்ளனர்.
கதை
இந்த படம் ஸ்ரீ ராகவேந்திராவின் வாழ்க்கை, பிறப்பு முதல் அவரது மகாசமதி வரை.
வெளி இணைப்புகள்
பகுப்பு:1985 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ரசினிகாந்து நடித்துள்ள திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:எஸ். பி. முத்துராமன் இயக்கிய திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள் பகுப்பு:கே. ஆர். விஜயா நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள்
சந்து சர்வடே
சந்து சர்வடே (Chandu Sarwate, பிறப்பு: சூலை 22 1920 - இறப்பு: டிசம்பர் 23 2003) இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும், 171 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1946 – 1951 ஆண்டுகளில் பிரதிநிதித்துவப் படுத்தியுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1920 பிறப்புகள் பகுப்பு:2003 இறப்புகள் பகுப்பு:இந்தியத் தேர்வுத் துடுப்பாட்டக்காரர்கள்
நூக்காம்பாடி ஊராட்சி
நூக்காம்பாடி ஊராட்சி (Nookkambadi Gram Panchayat), தமிழ்நாட்டின் திருவண்ணாமலை மாவட்டத்தில் உள்ள துரிஞ்சாபுரம் வட்டாரத்தில் அமைந்துள்ளது. இந்த ஊராட்சி, கீழ்பென்னாத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3019 ஆகும். இவர்களில் பெண்கள் 1495 பேரும் ஆண்கள் 1524 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மம்மூட்டி நடித்த திரைப்படங்களின் பட்டியல்
மம்மூட்டி நடித்த திரைப்படங்கள் கீழே பட்டியலிடப்பட்டுள்ளன.
2001 - 2010
பகுப்பு:திரைப்படம் தொடர்பான பட்டியல்கள்‎ * *
முதலாம் இராசமல்லன்
முதலாம் இராசமல்லன் (816–843) என்பவன் மேற்குக் கங்க மரபைச் சேர்நத மன்னனாவான்
கங்க நாட்டின் நிலை
இவனுக்கு முன்னிருந்த இரண்டாம் சிவமாறன் சிறைப்பட்டிருந்த காலத்திலேயே கங்கநாடு இராட்டிரக்கூட மன்னர்களால் பிடிக்கப்பட்டிருந்தது. இந்நிலையில் கங்கர்களுக்கு ஆதரவாக இருந்த நுளம்பர்கள் விலகி, இராட்டிரகூடர்களின் ஆதரவுடன் மேலும் சில கங்க நாட்டு பகுதிகளைப் பெற்று தங்கள் நுளம்பப்பாடியுடன் இணைத்துக் கொண்டனர்.
நுளம்பர்களுடன் உறவு
நுளம்பர்களுடன் நல்லுறவை விரும்பிய இராசமல்லன் நுளம்பாதிராசனின் தங்கையை மணந்தான். தன் மகள் ஜெயபீயை போலால்சோர நுளம்பனுக்கு மணம் முடித்தான்.
உசாத்துணை
தகடூர் வரலாறும் பண்பாடும் இரா.இராமகிருட்டிணன். பக்.181
பகுப்பு:மேலைக் கங்கர்கள் மரபு பகுப்பு:இந்திய அரசர்கள்
பிரியா பிரகாசு
பிரியா பிரகாசு (Priya Prakash)  இந்தியாவைச் சேர்ந்த ஒரு தொழிலதிபராவார். எல்த்து செட்கோ என்ற அமைப்பின்  நிறுவனராகவும் அதன்  தலைமை நிர்வாக அதிகாரியாகவும் செயல்பட்டு வருகிறார்.எல்த்துசெட்கோ என்பது இந்தியாவை தளமாகக் கொண்ட ஒரு சுகாதார நிறுவனமாகும். பள்ளிகளுக்கு சுகாதார திட்டங்கள், கல்வி, மருத்துவ மதிப்பீடுகள் மற்றும் காப்பீட்டு சேவைகள் போன்றவற்றை இந்நிறுவனம் வழங்குகிறது.
ஆரம்பகால வாழ்க்கை மற்றும் கல்வி
பிரியா பிரகாசு ஃபோர்ப்சின் 30 வயதிற்குட்பட்ட சுகாதாரம் மற்றும் அறிவியலில் சிறந்த ஆசியா 2018  பிரிவில் 2018 ஆம் ஆண்டின் யூனிலீவர் இளம் தொழில்முனைவோர் என்ற விருதை வழங்கி சிறப்பித்தது. 2019 ஆம் ஆண்டில் பிரியாவுக்கு உலகளாவிய குடிமகன் பரிசும் கிடைத்தது.
வேலையைத் தவிர பிரியா தில்லி மாநில அளவிலான பளுதூக்குபவர், பேச்சாளர், பயிற்சியாளர் மற்றும் ஆர்வமுள்ள சுகாதார பதிவர் போன்ற பல்வேறு முகங்களுடன் இயங்கினார்.
தொழில்
இடது|thumb
லேடி சிறீராம் மகளிர் கல்லூரியில் பட்டம் பெற்ற பிறகு, பிரியா நிதித் தொழிலைத் தொடங்கினார். 2014 ஆம் ஆண்டுக்குள் எல்த்து செட்கோ என்ற அமைப்பை நிறுவினார், இது இந்தியா முழுவதும் உள்ள குழந்தைகளின் ஆரோக்கியமான நடத்தையை ஊக்குவிப்பதை நோக்கமாகக் கொண்டதாகும். மூன்று ஆண்டுகளுக்குப் பிறகு, எல்த்துசெட்கோ அமைப்பிற்கு இந்தியா முழுவதும் 16 மருத்துவமனைகள், 90 மருத்துவர்கள் மற்றும் 35 தனி மருத்துவமனைகளுடனும் கூட்டு சேர்ந்தது.
2018 ஆம் ஆண்டில் எல்த்து செட்கோவின் விரிவாக்கம் காரணமாக ஃபோர்ப்ஸின் 30 வயதுக்குட்பட்ட 30 ஆசியர்கள் பட்டியலில் பிரியா பிரகாசின் பெயரும் இடம்பெற்றது. 70,000 நகரங்களில் 300 எண்ணிக்கைக்கும் மேற்பட்ட மருத்துவர்கள் மற்றும் ஆசிரியர்களுக்கு ஆரோக்கியமான உணவை ஊக்குவிப்பதற்காக இவரது அமைப்பு வளர்ந்தது. 80,000 எண்ணிக்கைக்கும் மேற்பட்ட மாணவர்களை பாதிக்கும் என்று மதிப்பிடப்பட்டது. குழந்தைகளின் உடல்நலம் மற்றும் வளர்ச்சியைக் கண்காணிக்க பள்ளியின் போது சுகாதார மதிப்பீட்டை நடத்துவதன் மூலம் பள்ளிகளில் எல்த்து செட்கோ சேர்க்கப்பட்ட செயலாக்கங்களில் ஒன்றானது. நோயின் ஆரம்ப அறிகுறிகள் விரைவாக கண்டு பிடிக்கப்பட்டு சிகிச்சையளிக்கப்பட வேண்டும் என்பதும் இவ்வமைப்பின் நோக்கமாக இருந்தது. மருத்துவத் தேர்வுகளின் முடிவில், எதிர்கால ஆரோக்கியம் தொடர்பான பிரச்சினைகளை மேம்படுத்துவது மற்றும் மதிப்பீடு செய்வது குறித்து பள்ளிகளுக்கு அறிவுரை வழங்கப்பட்டது. உலக சுகாதார தினத்தை நினைவுகூரும் வகையில் வருடாந்திர எல்த்து செட்கோ ஓட்டம் ஏற்பாடு செய்யவும் இவர் உதவினார். அடுத்த ஆண்டில் கார்டியர் பெண்கள் முன்முயற்சியின் இறுதிப் போட்டியாளராக இவர் இருந்தார். இதே ஆண்டின் டிசம்பர் மாதத்தில், சிசுகோ யூத் லீடர்சிப் பரிசை வென்றார். இதில் எல்த்து செட்கோவுக்கு $ 250,000 மானியம் வழங்கப்பட்டது.
மேற்கோள்கள்
பகுப்பு:1990 பிறப்புகள் பகுப்பு:வாழும் நபர்கள் பகுப்பு:இந்தியப் பெண் தொழிலதிபர்கள்
கூத்தரங்கம் (இதழ்)
கூத்தரங்கம் யாழ்ப்பாணத்தில் இயங்கும் செயற்திறன் அரங்க இயக்கத்தினரால் (Active Theatre Movement) வெளியிடப்படும் சஞ்சிகையாகும் (இதழாகும்). இது மார்ச் 2004 இலிருந்து வெளிவருகின்றது. இதன் ஆசிரியர்களாக தே. தேவானந், அ. விஜயநாதன் ஆகியோர் பணியாற்றுகின்றனர். அரங்கச் செயற்பாடுகள் தொடர்பான கட்டுரைகள், நேர்காணல்கள் என்பவற்றோடு நாடகப் பிரதிகளும் வெளியிடப்படுகின்றன. கடந்தகால அரங்கச் செயற்பாடுகள் தொடர்பான பதிவுகளும் ஆவணப்படுத்தப் படுகின்றன. கூத்தரங்கத்தின் (சிறப்பு) விசேட அளிக்கையாக சிறுவர் அரங்கு எனும் சிறப்பிதழ் முழுக்க முழுக்க சிறுவர் அரங்கு தொடர்பாக வெளிவந்துள்ளது.
வெளி இணைப்பு
பகுப்பு:ஈழத்து சஞ்சிகைகள்
தேவிசந்திரகுப்தம்
தேவிசந்திரகுப்தம் (Devīcandraguptam) ஒரு சமஸ்கிருத அரசியல் நாடகமாகும். இதை எழுதியவர் விசாகதத்தர் என பரவலாக அறியப்படும் விசாகதேவா ஆவார். இந்நாடகத்தின் முழுமையான உரை இப்போது தொலைந்துவிட்டது. ஆனால் அதன் பகுதிகள் பிற்கால படைப்புகளில் மேற்கோள்களின் வடிவத்தில் உள்ளன. இந்த கதை பாரசீக மொழியிலும் கதை வடிவத்தில் காணப்படுகிறது. இது தேவிசந்திரகுப்தம் நாடகத்தின் தழுவலாகக் கருதப்படுகிறது. இது பதினொன்றான் நூற்றாண்டின் மஜ்மல்-உத்-தவாரிக் உரையிலும் காணப்படுகிறது.
கதை
இந்தோ சிதியன் பேரரசின் அரசனால் மன்னர் இராமகுப்தர் முகாமை முற்றுகையிட்டபோது மன்னர் தனது ராணி துருவதேவியை அமைச்சர்களின் வற்புறுத்தலால் எதிரிகளிடம் சரணடையச் சொல்லுகிறார். அதேவேளை மன்னர் ராககுப்தரின் தம்பி சந்திரகுப்தர் ராணி வேடம் புனைந்து எதிரிகளிடையே ஊடுருவி இந்தோ சிதியன் பேரரசின் அரசனைக் கொல்கிறார். மீதமுள்ள கதைகள் எஞ்சியிருக்கும் பத்திகளில் இருந்து தெளிவாக இல்லை, ஆனால் மற்ற வரலாற்று ஆதாரங்களின் அடிப்படையில் நாடகத்தின் கடைசி பகுதியில், சந்திரகுப்தர் ராமகுப்தாவைத் தூக்கி எறிந்து, துருவதேவியை மணக்கிறார்.
வரலாற்றுத்தன்மை
நாடகத்தின் கதைகளின் வரலாற்றுத்தன்மை சர்ச்சைக்குரியது. சில நவீன வரலாற்றாசிரியர்கள் இந்நாடகம் வரலாற்று நிகழ்வுகளை அடிப்படையாகக் கொண்டதாகக் கருதுகின்றனர். ஏனெனில் பிற ஆதாரங்கள் பல நாடகத்தில் குறிப்பிடப்பட்ட நிகழ்வுகளைக் குறிப்பிடுகின்றன. பிற அறிஞர்கள் இந்த பிற்கால ஆதாரங்கள் நாடகத்தை அடிப்படையாகக் கொண்டதாக இருக்கலாம் என்று வாதிடுகின்றனர். மேலும் தெளிவான எந்த ஆதாரமும் அதன் வரலாற்றுத்தன்மையை உறுதிப்படுத்தவில்லை. குப்தா வம்சத்தின் உத்தியோகபூர்வ பதிவுகள் சந்திரகுப்தா II ஐ குறிப்பிடுகின்றன, ஆனால் ராமகுப்தர் அல்ல. துருவதேவியின் வரலாற்றுத்தன்மை அவரது அரச முத்திரையால் சான்றளிக்கப்பட்டுள்ளது, இது அவரை சந்திரகுப்தரின் மனைவி மற்றும் கோவிந்தகுப்தாவின் தாய் என்று விவரிக்கிறது.
பல நவீன வரலாற்றாசிரியர்கள் இந்த நாடகம் உண்மையான வரலாற்று நிகழ்வுகளை அடிப்படையாகக் கொண்டது என்று நம்புகிறார்கள். ராமகுப்தர் தனது ராணி துருவதேவியை எதிரி மன்னரிடம் ஒப்படைக்க ஒப்புக்கொண்டார். ராணியையும் அவரது குடிமக்களையும் அந்நியப்படுத்தினார். இருப்பினும், சந்திரகுப்தர் வீரத்தை வீரமாக தோற்கடித்து, ராணி மற்றும் குடிமக்களின் புகழைப் பெற்றார். சந்திரகுப்தர் இறுதியில் தனது சகோதரனைத் தூக்கி எறிந்து, துருவதேவியை மணந்தார். வரலாற்றாசிரியர் ரோமிலா தாப்பர் இந்த நாடகம் குப்தா நீதிமன்றத்தில் எழுதப்பட்டிருக்கலாம் என்று கருதுகிறார், ஒருவேளை சந்திரகுப்தரின் வாரிசுகளின் காலத்தில் எழுதப்பட்டிருகலாம், சந்திரகுப்தர் தனது மூத்த சகோதரனைக் கொன்று மற்றும் அவரது மனைவியை திருமணம் செய்துகொள்வது போன்ற வழக்கத்திற்கு மாறான செயலை நியாயப்படுத்துவதும் இந்நாடக ஆசிரியரின் நோக்கமாக இருக்கலாம்.
படைப்புரிமை
விசாகதத்தர் எழுதிய மற்றொரு நாடகமான முத்ரா ராக்ஷஸம் உடன் ஒப்பீடு செய்யப்பட்டு இதை படைத்தவர் விசாகதத்தர் என அடையாளப்படுத்தினர். இந்நாடகத்தினை நவீன அறிஞர்கள் சமஸ்கிருத நாடகத்தின் முத்ர-ரக்ஷாசாவின் ஆசிரியரான விசாகதத்தாவுடன் அடையாளம் காண்கிறார்கள். இவரது காலம் உறுதியாகத் தெரியவில்லை, ஆனால் அவர் பொ.வ ஆறாம் நூற்றாண்டில் அல்லது அதற்குப் பிறகு வாழ்ந்தவர் எனக் கணித்துள்ளனர்.
நாடகம்
எஞ்சியிருக்கும் ஆவணங்களின்அடிப்படையில் இந்த நாடகம், குப்தா இராணுவ முகாமிலிருந்து ஆரம்பிக்கிறது. ராமகுப்த மன்னன் பெயரிடப்படாத இந்தோ சிதியன் பேரரசின் அரசன் ஆட்சியாளரால் தோற்கடிக்கப்பட்டான். அவனுடைய முகாம் எதிரியால் முற்றுகையிடப்பட்டுள்ளது. தனது ராணி துருவதேவி சரணடைந்தால் முற்றுகையைக் கைவிடுவதாக இந்தோ சிதியன் பேரரசின் அரசன் ராமகுப்த மன்னனிடம் அறிவிக்கிறான். ராமகுப்தர் தனது அமைச்சர்களின் அழுத்தத்திற்குப் பிறகு இந்த விதிமுறைகளுக்கு தயக்கத்துடன் ஒப்புக் கொண்டார்.